આઠ વર્ષ પહેલાં આવેલી ‘રૉક ઑન’ યાદ છે ને? વિખેરાઈ ગયેલું એક રૉક બૅન્ડ ફરી પાછું ભેગું થાય છે અને ફરી પાછો એ જ ‘મૅજિક’ ક્રિએટ કરે છે. એ સ્ટોરી લોકોને એવી પસંદ પડી કે તદ્દન અનયુઝવલ રજૂઆત, ક્યારેય ન સાંભળ્યાં હોય એવા શબ્દોવાળાં ગીતો અને નોનસ્ટારર પ્રકારની સ્ટારકાસ્ટ છતાં આ ફિલ્મ સુપરહીટ ગયેલી. હવે એક દાયકા માઇનસ બે વર્ષ પછી આ ફિલ્મની સિક્વલ આવી છે. આ વખતે ફિલ્મના ડિરેક્ટર બદલાઈ ગયા છે અને મૅજિક બૅન્ડની સ્ટોરી પણ આગળ ચાલી છે.